PATVIRTINTA VšĮ Rokiškio rajono ligoninės

 direktoriaus 2023 m. gegužės 2 d. įsakymu Nr. V-75

**PRIPAŽINTO NEREIKALINGU ĮSTAIGOS FUNKCIJOMS VYKDYTI TURTO PARDAVIMO VIEŠO ELEKTRONINIO AUKCIONO BŪDU SĄLYGOS**

**Parduodamas objektas**

1. VšĮ Rokiškio rajono ligoninė, įstaigos kodas 173224274, buveinė V. Lašo g. 3, Rokiškis (toliau – Pardavėjas), viešo elektroninio Aukciono būdu (interneto svetainėje http://www.evarzytynes.lt/) **parduoda Pardavėjo pripažintus nereikalingais įstaigos funkcijos vykdyti ir jo veikloje nenaudojamus tauriuosius metalus (toliau – Turtas).**
2. Parduodamo Turto informacija pateikta priede Nr. 1 ,,Turto sąrašas“ .
3. Turtas nėra areštuotas, įkeistas ar kitaip suvaržytas, jis nėra teisminio ginčo objektas.
4. Parduodamą turtą galima apžiūrėti adresu V. Lašo g. 3, Rokiškis, ligoninės patalpose, darbo dienomis iki registracijos į aukcioną pabaigos. Apžiūros data ir laikas derinami tel. +370 458 75014. Iš anksto nesuderinus apžiūros datos ir laiko, apžiūrėti parduodamo turto nebus leidžiama. Dėl informacijos apie parduodamą Turtą kreiptis į Marytę Pumputienę, VšĮ Rokiškio rajono ligoninės buhalterę, tel. +370 458 75014, el. p. buhalterija@rokiskioligonine.lt .
5. Pardavimo būdas – elektroninis aukcionas (toliau – Aukcionas).
6. Minimalus privalomas elektroninio aukciono dalyvių skaičius - du dalyviai.

**Kaina ir mokėjimo sąlygos**

1. Pradinė Turto pardavimo kaina nurodyta 1 priede.
2. Mažiausias kainos didinimo intervalas – 50 (penkiasdešimt) Eur.
3. Aukciono dalyvio garantinis įnašas – 10 % nuo pradinės Turto pardavimo kainos.
4. Aukciono dalyvio registravimo mokestis netaikomas.
5. Pasibaigus Aukcionui, specialioje interneto svetainėje paskelbiama kaina, už kurią parduotas Aukciono objektas, laimėtojui išsiunčiamas elektroninis pranešimas apie laimėtą Aukcioną, o nelaimėjusiems dalyviams išsiunčiamas pranešimas apie tai, kad jie Aukciono nelaimėjo.
6. Aukciono dalyvio garantinis įnašas turi būti sumokėtas į Pardavėjo banko sąskaitą Nr. LT08 7300 0100 0257 6717, esančią ,,Swedbank“, AB, banko kodas 73000, iki dokumentų pateikimo registruoti. Pavedimo kopija turi būti pateikta registruojantis į Aukcioną.
7. Aukciono laimėjimo atveju, laimėjusio dalyvio sumokėtas Dalyvio garantinis įnašas įskaitomas į Elektroninio Aukciono objekto pardavimo kainą.
8. Laimėjęs aukcioną dalyvis, jo pasiūlytos visos Turto kainos, nurodytos dalyvio pasiūlyme ir Dalyvio garantinio įnašo skirtumą turės sumokėti į Pardavėjo banko sąskaitą Nr. LT08 7300 0100 0257 6717, esančią ,,Swedbank“, AB, banko kodas 73000, iki Viešame prekių aukcione parduoto turto objekto perdavimo-priėmimo akto (toliau – Aktas) pasirašymo.
9. Už įsigytą turtą atsiskaitoma pagal pateiktą sąskaitą į Pardavėjo banko sąskaitą Nr. LT08 7300 0100 0257 6717, esančią ,,Swedbank“, AB, banko kodas 73000, per **3 darbo dienas** po aukciono, kitu atveju aukcionas laikomas neįvykusiu.
10. Elektroniniame aukcione nupirkto turto perdavimo aktas aukciono laimėtojui perduodamas **per 3 darbo dienas** nuo atsiskaitymo už nupirktą turtą dienos.
11. Jeigu Aukciono dalyvis, pripažintas Aukciono laimėtoju, per 16 punkte nurodytą terminą atsisako pasirašyti Aktą, neatvyksta sutartu laiku pasirašyti arba nepasirašo Aukcione parduoto turto objekto perdavimo akto, laikoma, kad jis atsisako pirkti Aukciono objektą, netenka teisės toliau dalyvauti to paties Aukciono objekto pirkime, Dalyvio garantinis įnašas Aukciono laimėtojui negrąžinamas ir laikomas tokio Aukciono laimėtojo mokėtina bauda Pardavėjui, padengianti minimalius Pardavėjo nuostolius, susijusius su Aukciono organizavimu/ vykdymu ir kt., kurių Pardavėjas neprivalo įrodyti.
12. Jeigu Aukcionas atšaukiamas po to, kai Pardavėjas įregistruoja Aukcionui pateikiamus potencialių Aukciono dalyvio/-ų dokumentus, sumokėtas Dalyvio garantinis įnašas grąžinami į Elektroninio Aukciono dalyvio nurodytą sąskaitą per 15 (penkiolika) darbo dienų nuo sprendimo atšaukti Elektroninį Aukcioną priėmimo dienos.
13. Aukciono dalyviams, nepripažintiems laimėtojais, taip pat asmenims, sumokėjusiems Dalyvio garantinį įnašą, bet neįregistruotiems Aukciono dalyviais, Dalyvio garantiniai įnašai grąžinami per 15 (penkiolika) darbo dienų nuo Aukciono pabaigos į jų nurodytas banko sąskaitas.

**Aukciono vykdymas**

1. Aukcionai vykdomi informacinių technologijų priemonėmis interneto svetainėje http://www.evarzytynes.lt/.
2. **Registracijos į Aukcioną pradžia 2023-05-09, 0.00 val., pabaiga 2023-05-11, 23.59 val.**
3. **Aukciono pradžia 2023-05-16, 9.00 val., pabaiga 2023-05-17, 13.59 val.**

**Baigiamosios nuostatos**

1. Daugiau informacijos, susijusios su Aukciono procedūromis, suteiks Eglė Gudonienė, VšĮ Rokiškio rajono ligoninės teisininkė, tel. +370 458 55105, el. p. egle.gudoniene@rokiskioligonine.lt .
2. Informacija apie pirkimą taip pat skelbiama Pardavėjo internetiniame puslapyje. <https://www.rokiskioligonine.lt/>
3. Bet kokie Pardavėjo ir dalyvių tarpusavio santykiai, nenumatyti šiose sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir dalyvių, taip pat Aukcioną laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.